CELEX: 32018D0518
Language: fi
Date: 2018-03-26 00:00:00
Title: Komission täytäntöönpanopäätös (EU) 2018/518, annettu 26 päivänä maaliskuuta 2018, eläinten terveyttä ja eläinlääkärintodistuksia koskevista vaatimuksista rekisteröityjen kilpahevosten takaisin tuomista varten niiden tilapäisen Indonesiaan viennin jälkeen, päätöksen 93/195/ETY liitteen I muuttamisesta Indonesian lisäämiseksi siihen ja päätöksen 2004/211/EY liitteen I muuttamisesta Indonesian mainitsemiseksi niiden kolmansien maiden ja kolmansien maiden osien luettelossa, joista saa tuoda unioniin eläviä hevoseläimiä sekä hevoseläinten siemennestettä, munasoluja ja alkioita (tiedoksiannettu numerolla C(2018) 1725) (ETA:n kannalta merkityksellinen teksti. )

28.3.2018   
            
            
               FI
            
            
               Euroopan unionin virallinen lehti
            
            
               L 84/27
            
         KOMISSION TÄYTÄNTÖÖNPANOPÄÄTÖS (EU) 2018/518,
   annettu 26 päivänä maaliskuuta 2018,
   eläinten terveyttä ja eläinlääkärintodistuksia koskevista vaatimuksista rekisteröityjen kilpahevosten takaisin tuomista varten niiden tilapäisen Indonesiaan viennin jälkeen, päätöksen 93/195/ETY liitteen I muuttamisesta Indonesian lisäämiseksi siihen ja päätöksen 2004/211/EY liitteen I muuttamisesta Indonesian mainitsemiseksi niiden kolmansien maiden ja kolmansien maiden osien luettelossa, joista saa tuoda unioniin eläviä hevoseläimiä sekä hevoseläinten siemennestettä, munasoluja ja alkioita
   
      
         (tiedoksiannettu numerolla C(2018) 1725)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 30 päivänä marraskuuta 2009 annetun neuvoston direktiivin 2009/156/EY (1) ja erityisesti sen 12 artiklan 1 ja 4 kohdan, 16 artiklan 2 kohdan sekä 19 artiklan a ja b alakohdan,
   sekä katsoo seuraavaa:
   
               (1)
            
            
               Direktiivissä 2009/156/EY vahvistetaan eläinten terveyttä koskevat vaatimukset, joita sovelletaan tuotaessa eläviä hevoseläimiä unioniin. Siinä säädetään, että unioniin saa tuoda hevoseläimiä ainoastaan niistä kolmansista maista, jotka täyttävät tietyt eläinten terveyttä koskevat vaatimukset.
            
         
               (2)
            
            
               Komission päätöksen 93/195/ETY (2) liitteessä I esitetään luettelot kolmansista maista, jotka kuuluvat terveysluokitusryhmiin A–E. Kyseisen päätöksen liitteessä VII on muun muassa terveystodistuksen malli sellaisten rekisteröityjen hevosten takaisin tuomista varten, jotka on viety maasta tilapäisesti alle 60 päiväksi tarkoituksena osallistua Aasian kisojen hevostapahtumiin tai Endurance World Cup -kilpailuihin.
            
         
               (3)
            
            
               Jakartassa (Indonesia) järjestetään 18:nsien Aasian kisojen hevostapahtumat 18 päivän elokuuta ja 2 päivän syyskuuta 2018 välillä. Hevostapahtumat, joihin kuuluu esteratsastus-, kouluratsastus- ja kenttäratsastuskilpailuja, järjestetään kansainvälisen ratsastajainliiton (Fédération Equestre Internationale – FEI) suojeluksessa. Niihin osallistuu ratsastaja–ratsu-pareja myös EU:sta.
            
         
               (4)
            
            
               Jotta voitaisiin sallia sellaisten rekisteröityjen kilpahevosten takaisin tuominen unioniin 10 päivän elokuuta 2018 ja 10 päivän syyskuuta 2018 välisenä aikana, jotka on viety tilapäisesti maasta tarkoituksena osallistua Aasian kisoihin, ja vahvistaa tällaisten rekisteröityjen hevosten mukana seuraavan terveystodistuksen malli, on tarpeen säätää, että kyseisiä hevosia saa tuoda takaisin unioniin vain, jos niiden mukana seuraa päätöksen 93/195/EEY liitteessä VII esitetyn mallin mukainen terveystodistus. Tästä syystä on tarpeen lisätä Indonesia kyseisen päätöksen liitteessä I olevaan asiaankuuluvaan terveysluokitusryhmään.
            
         
               (5)
            
            
               Koska liitettä I on muutettu useaan otteeseen, se olisi oikeudellisen selkeyden takaamiseksi korvattava ajantasaistetulla versiolla kokonaisuudessaan.
            
         
               (6)
            
            
               Sen vuoksi päätöstä 93/195/ETY olisi muutettava.
            
         
               (7)
            
            
               Komission päätöksen 2004/211/EY (3) liitteessä I vahvistetaan niiden kolmansien maiden tai aluejakoa sovellettaessa kolmansien maiden osien luettelo, joista jäsenvaltiot sallivat hevoseläinten ja hevoseläinten siemennesteen, munasolujen ja alkioiden tuonnin, sekä tällaiseen tuontiin sovellettavat vaatimukset.
            
         
               (8)
            
            
               Jotta Indonesia voisi isännöidä vuoden 2018 Aasian kisojen hevostapahtumia, Indonesian toimivaltaiset viranomaiset pyysivät, että osa maan alueesta, joka muodostaa kokonaisuudessaan aidatun kilparadan ja sen lähiympäristön sisältävän vyöhykkeen eräällä Jakartan kaupungin keskustan asuinalueella ja jolla ei ole ollut hevosia toukokuusta 2016 alkaen, tunnustettaisiin hevoseläinten taudeista vapaaksi vyöhykkeeksi. Tämä hevoseläinten taudeista vapaa vyöhyke on vahvistettu Maailman eläintautijärjestön (OIE) (4) suositusten mukaisesti ja asiantuntijoiden avustuksella.
            
         
               (9)
            
            
               Indonesian toimivaltaiset viranomaiset antoivat useita takeita, etenkin direktiivin 2009/156/EY liitteessä I lueteltuja tauteja koskevasta ilmoitusvelvollisuudesta maassaan, ja sitoutuivat noudattamaan täysimääräisesti kyseisen direktiivin 12 artiklan 2 kohdan f alakohtaa, jonka mukaan hevoseläinten taudista on ilmoitettava välittömästi komissiolle ja jäsenvaltioille.
            
         
               (10)
            
            
               Indonesian ja Maailman eläintautijärjestön (OIE) saataville asettamien tietojen mukaan Indonesiassa ei ole koskaan ilmoitettu esiintyneen afrikkalaista hevosruttoa, venezuelalaista hevosen enkefalomyeliittia eikä vesicular stomatitis -tautia.
            
         
               (11)
            
            
               Koska astumataudin ja räkätaudin esiintymisestä Indonesiassa ei ole tietoja viime vuosilta, Indonesia toteutti kattavan serologisen tutkimuksen hevoseläinkannasta valvonta- ja suojavyöhykkeillä, jotka ympäröivät Jakartan suurkaupunkialueen hevoseläinten taudeista vapaan vyöhykkeen keskusvyöhykettä. Tutkimustulokset olivat kaikissa tapauksissa negatiiviset afrikkalaisen hevosruton ja astumataudin osalta. Serologisen tutkimuksen kattamista 600 hevosesta yhdellä kuitenkin diagnosoitiin räkätauti.
            
         
               (12)
            
            
               Keskusvyöhykkeelle, johon Aasian kisojen kisapaikka kuuluu, ei tuoda hevoseläimiä kuuden kuukauden ajanjaksolla, joka alkoi virallisesti 15 päivänä helmikuuta 2018. Kaikkia hevoseläinten taudeista vapaaseen vyöhykkeeseen liittyviä taudintorjunta- ja bioturvallisuustoimenpiteitä sovelletaan, kunnes tapahtumiin osallistuvat hevoset tuodaan paikalle sovittujen karanteenisääntöjen mukaisesti.
            
         
               (13)
            
            
               Taatakseen hevosten terveydentilan kestävän suojelun hevoseläinten taudeista vapaalla vyöhykkeellä Indonesian viranomaiset ottavat mainitulla vyöhykkeellä käyttöön karanteenitilat sellaisten hevoseläinten tuomisen valvomiseksi, jotka ovat peräisin Indonesian muissa osissa sijaitsevilta tiloilta ja tietyistä kolmansista maista, joita ei ole lueteltu päätöksen 2004/211/EY liitteessä I. Tämän tuomista edeltävän karanteenin aikana eläimille tehdään eläinten terveystestit niiden unionin tuontivaatimusten mukaisesti, joita sovelletaan samaan terveysluokitusryhmään luokiteltuihin maihin.
            
         
               (14)
            
            
               Koska Indonesian antamat tiedot ja takeet ovat riittävät, Indonesia olisi lisättävä päätöksen 2004/211/EY liitteessä I olevaan kolmansien maiden luetteloon rekisteröityjen hevosten takaisin tuomisen sallimiseksi 10 päivän elokuuta ja 10 päivän syyskuuta 2018 välisenä aikana. Indonesiaan olisi kuitenkin sovellettava aluejakoa tiettyjen hevoseläinten tautien osalta. Indonesiassa sijaitseva hevoseläinten taudeista vapaa vyöhyke olisi epidemiologiselta kannalta luokiteltava terveysluokitusryhmään C kyseisen päätöksen liitteessä I olevassa luettelossa.
            
         
               (15)
            
            
               Sen vuoksi päätöstä 2004/211/EY olisi muutettava.
            
         
               (16)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Jäsenvaltioiden on sallittava sellaisten rekisteröityjen kilpahevosten takaisin tuominen, jotka on tilapäisesti viety aluejaon mukaiseen Indonesian osaan tarkoituksena osallistua Jakartassa järjestettäviin vuoden 2018 Aasian kisoihin, edellyttäen, että kunkin hevosen mukana seuraa päätöksen 93/195/ETY liitteessä VII esitetyn mallin mukainen asianmukaisesti täytetty terveystodistus ja että hevoset ja niiden mukana seuraavat terveystodistukset esitetään unioniin saavuttaessa rajatarkastusasemalla päätöksen 2004/211/EY liitteessä I ilmoitettuun määräaikaan mennessä.
   2 artikla
   Korvataan päätöksen 93/195/ETY liite I tämän päätöksen liitteessä I olevalla tekstillä.
   3 artikla
   Muutetaan päätöksen 2004/211/EY liite I tämän päätöksen liitteen II mukaisesti.
   4 artikla
   Tämä päätös on osoitettu kaikille jäsenvaltioille.
   Sitä sovelletaan 30 päivään syyskuuta 2018.
   
      Tehty Brysselissä 26 päivänä maaliskuuta 2018.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EUVL L 192, 23.7.2010, s. 1.
   
      (2)  Komission päätös 93/195/ETY, tehty 2 päivänä helmikuuta 1993, eläinten terveyttä koskevista vaatimuksista ja eläinlääkärintodistuksista rekisteröityjen hevosten takaisintuonnissa raveja, kilpailuja ja kulttuuritapahtumia varten tapahtuneen tilapäisen maastaviennin jälkeen (EYVL L 86, 6.4.1993, s. 1).
   
      (3)  Komission päätös 2004/211/EY, tehty 6 päivänä tammikuuta 2004, niiden kolmansien maiden ja kolmansien maiden alueiden osien luettelosta, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin, sekä päätösten 93/195/ETY ja 94/63/EY muuttamisesta (EUVL L 73, 11.3.2004, s. 1).
   
      (4)  http://www.oie.int/our-scientific-expertise/specific-information-and-recommendations/international-competition-horse-movement/equine-disease-free-zones/
   
      LIITE I
      ”
            LIITE I
            
               Terveysluokitus A
                (1)
            
            Sveitsi (CH), Grönlanti (GL), Islanti (IS)
            
               Terveysluokitus B
                (1)
            
            Australia (AU), Valko-Venäjä (BY), Montenegro (ME), entinen Jugoslavian tasavalta Makedonia (2) (MK), Uusi-Seelanti (NZ), Serbia (RS), Venäjä (3) (RU), Ukraina (UA)
            
               Terveysluokitus C
                (1)
            
            Kanada (CA), Kiina (3) (CN), Hongkong (HK), Indonesia (3)
                (4) (ID), Japani (JP), Korean tasavalta (KR), Macao (MO), Malesian niemimaa (MY), Singapore (SG), Thaimaa (TH), Amerikan yhdysvallat (US)
            
               Terveysluokitus D
                (1)
            
            Argentiina (AR), Barbados (BB), Bermuda (BM), Bolivia (BO), Brasilia (3) (BR), Chile (CL), Costa Rica (3) (CR), Kuuba (CU), Jamaika (JM), Meksiko (3) (MX), Peru (3) (PE), Paraguay (PY), Uruguay (UY)
            
               Terveysluokitus E
                (1)
            
            Yhdistyneet arabiemiirikunnat (AE), Bahrain (BH), Algeria (DZ), Israel (5) (IL), Jordania (JO), Kuwait (KW), Libanon (LB), Marokko (MA), Oman (OM), Qatar (QA), Saudi-Arabia (3) (SA), Tunisia (TN), Turkki (3) (TR).
         ”
      
   
      LIITE II
      Muutetaan päätöksen 2004/211/EY liite I seuraavasti:
      
                  1)
               
               
                  Lisätään taulukkoon ISO-koodien mukaisessa aakkosjärjestyksessä Hongkongia ja Israelia koskevien kohtien väliin Indonesiaa koskeva kohta seuraavasti:
                  
                              ”ID
                           
                           
                              Indonesia
                           
                           
                              ID-0
                           
                           
                              Koko maa
                           
                           
                               
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              Voimassa 10 päivästä elokuuta10 päivään syyskuuta 2018”
                           
                        
                              ID-1
                           
                           
                              Jakartassa sijaitseva hevoseläinten taudeista vapaa vyöhyke (ks. jäljempänä oleva 9 kehys)
                           
                           
                              C
                           
                           
                              —
                           
                           
                              X
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                           
                              —
                           
                        
            
                  2)
               
               
                  Lisätään 9 kehys seuraavasti:
                  
                              ”9 kehys
                           
                        
                              ID
                           
                           
                              Indonesia
                           
                           
                              ID-1
                           
                           
                              Jakartan hevoseläinten taudeista vapaa vyöhyke, joka koostuu seuraavista:
                              
                                          1)
                                       
                                       
                                          keskusvyöhyke, joka kattaa Pulomasissa sijaitsevan kisapaikan;
                                       
                                    
                                          2)
                                       
                                       
                                          valvontavyöhykkeellä oleva tieväylä kisapaikasta Jakartan kansainvälisille lentoasemille (Soekarno-Hatta ja Halim Perdana Kusuma)”